Valaam

Valaam (Finlandane: Valamo) esas arkipelago konsistanta ek 50 insuli, jacanta an la norda parto dil lago Ladoga, an la republiko Karelia, Rusa federuro. La maxim granda insulo, ube konstruktesis monakeyo dum la 10ma yarcento, anke nomesas Valaam.

 Historio dil monakeyo di Valaam 
Dum la fino di 10ma yarcento la monakeyo fondesis segun sua propra tradicionala savo. Kom fondinto-patri on konsideris Sergey e sua laboro kontinuiginta Herman. En 1581 la monakeyo destruktesis unesmafoye. La Sueda-Fina trupo demolisis la klostrala kirko e la briki transportesis til Käkisalmi por esor la konstruktala materio di la fortreso. En 1611 la trupi di la militestro Jacob de la Gardie, en nomo del Sueda rejo Karl la 9ma demolisas Valaam. L'insulo ne havis habitanti dum cirkume cent yari.

 1716: Petrus la 1ma di Rusia la Granda imperis, ke on mustis rikonstruktar la monakeyo.
 1754: Fairego destruktis preske komplete la monakeyo.
 de 1781 til 1801: Dum igumeno Nasar komencis spiritala ed ekonomiala acenso di Valaam.
 de 1839 til 1881: Dum igumeno Damaskin la monakeyo prosperis.
 de 1891 til 1903: Dum igumeno Gabriel la monakaro havas plu kam mil monaki.
 1892: Nuna chef-kirko kompleteskas.
 1917: Finlando divenas nedependanta e Valaam jacas en la teritorio di Finlando.
 de 1920 til 1930: Dum la lego, qua interdiktis brandio-uzo, la kontrabandisti di brandio uzis l’insulo kom lua bazo.
 1939: Sovietia atakis Finlando. La monaki fugis aden Finlando, Heinävesi, e fondis Nova Valaam.
 de 1945 til 1989: En anciena Valaam vivas milital invalidi e defektiti. Pluse civilani esas c. 500. 
 1989: L'unesma kin monaki venis a Valaam. La reparo-laboro komencas.
 2004: La monakaro havas 250 monaki, ma parto ek li habitis l'acesora monakeyo kontinentala.

Kategorio:Rusia
Kategorio:Kristanismo